ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπoυ*

**ΔΕΛΤΙΟ ΤΥΠΟΥ  *30/5/2024***

**ΜΗΝΥΜΑ ΔΗΜΑΡΧΟΥ ΑΓΙΑΣ ΒΑΡΒΑΡΑΣ**

**ΓΙΑ ΤΙΣ ΠΑΝΕΛΛΑΔΙΚΕΣ ΕΞΕΤΑΣΕΙΣ**

***Αγαπητές μαθήτριες και μαθητές***

Οι πανελλαδικές εξετάσεις είναι ένας σταθμός στο δρόμο που διανύετε για να κατακτήσετε τα όνειρά σας.

Μπροστά σας ανοίγονται προοπτικές για την απόκτηση της γνώσης και της επιστημονικής και επαγγελματικής κατάρτισης που χρειάζονται για να δημιουργήσετε το μέλλον σας, αλλά και το μέλλον της πόλης μας.

Καταβάλετε μια μεγάλη προσπάθεια και αξίζετε συγχαρητήρια και εσείς και οι καθηγητές σας και οι γονείς σας που σας στηρίζουν.

Έχετε ανεβεί το «**πρώτο σκαλί**».

Εύχομαι σε όλες και σε όλους καλή επιτυχία και σας διαβεβαιώ ότι ο Δήμος μας **εμπιστεύεται τη νέα γενιά, εμπιστεύεται τις ιδέες και τις δυνατότητες της**  **νέας γενιάς** και αντιλαμβανόμαστε την πολύπλευρη υποστήριξή σας ως το πρώτιστο καθήκον μας.

**ΛΑΜΠΡΟΣ ΣΠ. ΜΙΧΟΣ**

**ΔΗΜΑΡΧΟΣ ΑΓΙΑΣ ΒΑΡΒΑΡΑΣ**